জিম্বাবুয়ে রোডেশিয়া
জিম্বাবুয়ে রোডেশিয়া (ইংরেজি: Zimbabwe Rhodesia) বা জিম্বাবুয়ে-রোডেশিয়া (অনানুষ্ঠানিকভাবে জিম্বাবুয়ে বা রোডেশিয়া নামেও পরিচিত) আফ্রিকা মহাদেশের দক্ষিণ অংশে অবস্থিত একটি স্বল্পস্থায়ী সার্বভৌম রাষ্ট্র ছিলো। ১৯৭৯ সালের ১লা জুন থেকে ১৯৮০ সালের ১৮ই এপ্রিল পর্যন্ত এটি বিদ্যমান ছিল। যদিও দেশটির আন্তর্জাতিক স্বীকৃতির অভাব ছিল। জিম্বাবুয়ে রোডেশিয়ার পূর্বসূরী হিসেবে রোডেশিয়া নামে আরেকটি রাষ্ট্র ছিল। এরপর এটি সংক্ষিপ্ত সময়ের জন্য ব্রিটিশ-তত্ত্বাবধানে একটি অন্তর্বর্তীকালীন সরকারের অধীনে ছিল। কখনও কখনও এটিকে পুনঃপ্রতিষ্ঠিত দক্ষিণ রোডেশিয়া হিসাবে উল্লেখ করা হতো। ব্রিটিশ সাংবিধানিক তত্ত্ব অনুসারে দেশটি ১৯৬৫ সালে স্বাধীনতার একতরফা ঘোষণার (ইউডিআই) পরেও এই অঞ্চলের আইনি সরকার ছিল। প্রায় তিন মাস পর দক্ষিণ রোডেশিয়ার পুনঃপ্রতিষ্ঠিত উপনিবেশ জিম্বাবুয়ে প্রজাতন্ত্র হিসাবে কমনওয়েলথের মধ্যে আন্তর্জাতিকভাবে স্বীকৃত স্বাধীনতা লাভ করে।